Държавен вестник, бр. 76, 2007 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  76
6. Създава се приложение № 1.37 към чл. 1:
“Приложение № 1.37
към чл. 1
Академия на Министерството на вътрешните
работи
Такси за кандидатстване—15 лв. за първи из-
пит и 10 лв. за всеки следващ.”
Заключителна разпоредба
§ 2. Постановлението влиза в сила от деня
на обнародването му в “Държавен вестник”.
За министър-председател:
Ивайло Калфин
Главен секретар на Министерския съвет:
Севдалин Мавров
51360
ПОСТАНОВЛЕНИЕ № 226
ОТ 15 СЕПТЕМВРИ 2007 Г.
за одобряване на допълнителни бюджетни
кредити по бюджета на Министерството на
финансите за 2007 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни бюджет-
ни кредити по бюджета на Министерството на
финансите за 2007 г. в размер 20 млн. лв.
(2) Средствата по ал. 1 да се използват от
Фонд “Републиканска пътна инфраструктура”
за финансиране на проектирането и изгражда-
нето на участъци от републиканската пътна
мрежа на територията на област Пловдив.
Чл. 2. Допълнителните бюджетни кредити
по чл. 1 да се осигурят по реда на чл. 35, ал. 2 от
Закона за устройството на държавния бюджет
в съответствие с изискванията на § 73 от пре-
ходните и заключителните разпоредби на За-
кона за държавния бюджет на Република Бъл-
гария за 2007 г.
Чл. 3. Министърът на финансите да извър-
ши налагащите се промени по съответните
бюджети за 2007 г.
Заключителни разпоредби
§ 1. Постановлението се приема на основа-
ние чл. 28, ал. 1 от Закона за устройството на
държавния бюджет.
§ 2. Изпълнението на постановлението се
възлага на министъра на финансите и на изпъл-
нителния директор на Фонд “Републиканска
пътна инфраструктура”.
За министър-председател:
Ивайло Калфин
Главен секретар на Министерския съвет:
Севдалин Мавров
51756
МИНИСТЕРСТВА
И ДРУГИ ВЕДОМСТВА
ВИСШ СЪДЕБЕН СЪВЕТ
ПРАВИЛНИК
за организацията на дейността на Национал-
ния институт на правосъдието
Г л а в а  п ъ р в а
ОБЩИ ПОЛОЖЕНИЯ
Чл. 1. Този правилник урежда дейността на
Националния институт на правосъдието (НИП)
и организацията на работата му.
Чл. 2. Националният институт на правосъ-
дието е юридическо лице със седалище в София
и е второстепенен разпоредител с бюджетни
кредити към Висшия съдебен съвет (ВСС).
Чл. 3. При осъществяване на своята дейност
НИП има административна, финансова и опе-
ративна самостоятелност.
Чл. 4. Националният институт на правосъ-
дието работи в тясно сътрудничество с ВСС, с
Инспектората към ВСС, Министерството на
правосъдието, съдилищата, прокуратурите,
следствените служби и с други национални и
международни партньори.
Чл. 5. Националният институт на правосъ-
дието се представлява от директора.
Г л а в а  в т о р а
ЦЕЛ И ДЕЙНОСТИ
Чл. 6. Основната цел на НИП е подобряване
ефективността на правораздаването чрез качес-
твено професионално обучение и повишаване
на квалификацията, събиране, обработване и
разпространяване на информация за нуждите
на обучението и осъществявяне функции на
Европейски документационен център.
Чл. 7. За постигане на целта си НИП осъ-
ществява:
1. задължително първоначално обучение на
младшите съдии, младшите прокурори и млад-
шите следователи, както и в останалите случаи
на първоначално назначаване на длъжност в
органите нa съдебната власт;
2. поддържане и повишаване на квалифи-
кацията на съдиите, прокурорите и следовате-
лите, на държавните съдебни изпълнители, съ-
диите по вписванията, съдебните служители, на
инспекторите от Инспектората към министъра
на правосъдието по ЗСВ и на други служители
от Министерството на правосъдието;
3. подготовка на съдиите, прокурорите и
следователите за прилагане на правото на Ев-
ропейския съюз (acquis communautaire) и дос-
тигане на европейските стандарти за качестве-
но правосъдие;
4. дейност като Европейски документацио-
нен център, съобразно изискванията на Евро-
пейската комисия;